Gent Sejko

Gent Sejko er en albansk økonom, som siden februar 2015 har vært sentralbanksjef for Albanias bank.

Utdanning og yrkeserfaring
Sejko er utdannet innen industriell økonomi ved Universitetet i Tirana i 1991. I tillegg har han en mastergrad innen internasjonale regnskap og økonomistyring (International Accounting and Financial Management) ved University of Glasgow fra 1997, der han skrev hovedoppgave om bankenes rolle og privatisering av banker i økonomier i endring.

Han startet sin bankkarriere i 1992, som leder for kredittavdelingen i National Commercial Bank, og han jobbet en periode fram til 1998 som inspektør i Tilsynsavdelingen mens han studerte. Fra 1998 til 2000 jobbet han for Deloitte & Touche, som seniorrevisor og konsulent, og fra 2001 til 2002 jobbet han for American Bank of Albania. Han returnerte til sentralbanken i 2002, og ledet Tilsynsavdelingen fram til 2004. Fra 2004 til 2010 hadde han flere ulike lederstillinger i Raiffeisen Bank, før han i juli 2010 begynte som nestleder for Société Générale Albania.

Den 5. februar ble han utpekt som sentralbanksjef for Albanias bank, etter at Elisabeta Gjoni hadde vært fungerende sentralbanksjef siden september 2014, da tidligere sentralbanksjef Ardian Fullani ble arrestert, i forbindelse med underslag gjort av en nyansatsatt i sentralbanken.Fox News - Albania's central bank governor fired after millions found missing, besøkt 7. oktober 2015.Dagens Næringsliv - Pågrepet etter tyveri fra sentralbankens kontanthvelv, besøkt 7. oktober 2015.Albanias bank - Press release , besøkt 7. oktober 2015.Business Monitor International - Scandal To Increase Corruption Fears , besøkt 7. oktober 2015.

Referanser

Eksterne lenker
 Presentasjon hos Albanias bank

Kategori:Sentralbanksjefer
Kategori:Økonomer
Kategori:Albanere
Kategori:Fødselsår ikke oppgitt